Ajka Város Önkormányzata Képviselő-testületének 7/2022. (III. 3.) önkormányzati rendelete

az önkormányzat 2021. évi költségvetéséről szóló 4/2021. (II.11.) önkormányzati rendelet módosításáról

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

A 2021. évi költségvetésről szóló 4/2021.(II.11.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2021. évi

a)
a költségvetés

aa)
bevételi főösszegét 9.618.508.000 forintban

ab)
kiadási főösszegét 10.199.458.000 forintban

ac)
a hiányt 580.950.000 forintban

b)
finanszírozási előirányzat

ba)
bevételi összegét 1.453.943.000 forintban,

bb)
kiadási összegét 872.993.000 forintban,

c)
a költségvetés

ca)
bevételi főösszegét 11.072.451.000 forintban,
cb)
kiadási főösszegét 11.072.451.000 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2021. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2021. évi költségvetésének kiadási főösszegén belül:

1.
A költségvetési kiadási előirányzatok összegét
a)
személyi jellegű kiadások 2.260.048.000 forintban,
b)
a szociális hozzájárulási adó 399.927.000 forintban,
c)
a dologi jellegű kiadások 2.122.967.000 forintban,
d)
támogatásértékű működési kiadás 8.078.000 forintban,
e)
műk. célú pénzeszköz átadás államháztartáson kívülre 1.438.601.000 forintban,
f)
társadalom és szoc. pol. támogatás 8.500.000 forintban,
g)
az ellátottak pénzbeni juttatásai 0 forintban,
h)
előző évi elszámolások 147.000 forintban,
i)
tv. előíráson alapuló bef. 375.787.000 forintban,
2.
A felhalmozási célú kiadások összegét
a)
felújítási kiadások 535.144.000 forintban,
b)
beruházási kiadások 1.063.883.000 forintban,
c)
támogatásértékű felhalmozási kiadás 0 forintban,
d)
felhalm. célú pénzeszköz átadás államháztartáson kívülre 969.957.000 forintban,
e)
pénzügyi befektetések 2.005.000 forintban,
f)
adott kölcsönök 247.267.000 forintban,
3.
finanszírozási műveletek kiadási előirányzatát
a)
hiteltörlesztés (likvidhitel, beruházási hitel) 761.000.000 forintban,
b)
áll. belüli megelőlegezés visszafizetés 111.993.000 forintban a költségvetési kiadások tekintetében a 4. - 5., 5/A. és 7. mellékletben részletezettek szerint, a felhalmozási kiadások tekintetében a 6., 6/A. mellékletben megjelölt feladatokkal és előirányzatokkal állapítja meg. A 2021. évi normatív hozzájárulások jogcímek szerinti bontását a 11. melléklet szerint hagyja jóvá. A 12. mellékletben az éves előirányzat felhasználási ütemterv részletezésének megfelelően állapítja meg. Módosításra került a 14. melléklet, melyben szerepeltetjük az önkormányzat több éves kihatással járó döntéseiből származó kötelezettségeket célonként és éves bontásban. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

2. §

A 2021. évi költségvetésről szóló 4/2021.(II.11.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2021. évi költségvetésében 317.126.000 forint működési és 450.021.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

3. §

(1) A 2021. évi költségvetésről szóló 4/2021.(II.11.) önkormányzati rendelet 2. melléklete helyébe az 1. melléklet lép.

(2) A 2021. évi költségvetésről szóló 4/2021.(II.11.) önkormányzati rendelet 3. melléklete helyébe a 2. melléklet lép.

(3) A 2021. évi költségvetésről szóló 4/2021.(II.11.) önkormányzati rendelet 4. melléklete helyébe a 3. melléklet lép.

(4) A 2021. évi költségvetésről szóló 4/2021.(II.11.) önkormányzati rendelet 5. melléklete helyébe a 4. melléklet lép.

(5) A 2021. évi költségvetésről szóló 4/2021.(II.11.) önkormányzati rendelet 6. melléklete helyébe az 5. melléklet lép.

(6) A 2021. évi költségvetésről szóló 4/2021.(II.11.) önkormányzati rendelet 7. melléklete helyébe a 6. melléklet lép.

(7) A 2021. évi költségvetésről szóló 4/2021.(II.11.) önkormányzati rendelet 12. melléklete helyébe a 11. melléklet lép.

(8) A 2021. évi költségvetésről szóló 4/2021.(II.11.) önkormányzati rendelet 14. melléklete helyébe a 12. melléklet lép.

(9) A 2021. évi költségvetésről szóló 4/2021.(II.11.) önkormányzati rendelet 17. melléklete helyébe a 13. melléklet lép.

(10) A 2021. évi költségvetésről szóló 4/2021.(II.11.) önkormányzati rendelet 18. melléklete helyébe a 8. melléklet lép.

(11) A 2021. évi költségvetésről szóló 4/2021.(II.11.) önkormányzati rendelet a 7. melléklet szerinti 11. melléklettel egészül ki.

(12) A 2021. évi költségvetésről szóló 4/2021.(II.11.) önkormányzati rendelet a 9. melléklet szerinti 19. melléklettel egészül ki.

(13) A 2021. évi költségvetésről szóló 4/2021.(II.11.) önkormányzati rendelet a 10. melléklet szerinti 20. melléklettel egészül ki.

4. §

Hatályát veszti a költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII. 13.) önkormányzati rendelet.

5. §

Ez a rendelet 2022. március 4-én lép hatályba.

A j k a, 2022. március 3.

Kihirdetés napja: 2022. március 3. 


Schwartz Béla
Dr. Jáger László


polgármester
címzetes főjegyző
Részletes indokolás

Az 1–5. §-hoz és az 1–13. melléklethez 

 

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

Ezen rendelet-módosítási javaslatban feldolgoztuk a saját hatáskörű előirányzat módosításokat. Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/21-53/2021. 3/21-55/2021. 3/5-1/2022. 3/5-2/2022. 3/5-3/2022. számú határozatokban megjelölt előirányzatok átvezetésre kerültek. A részletes átcsoportosítások határozatai a Pénzügyi Irodán megtekinthetők.

A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

 

Az előterjesztéshez csatolt javaslatban, költségvetési rendeletben a költségvetés főösszege 11.072.451 eFt-ra változik, az előző módosításhoz képest a növekedés 555.788 eFt.

Az előterjesztés készítésének lezárása: 2022. február 21-én történt.

 

Bevételek

 

Önkormányzat sajátos működési bevételei

Az önkormányzat pótlék és bírság bevételei az eredeti előirányzathoz képest 4.825 eFt-tal, a talajterhelési díj bevételek 236 eFt-tal, az egyéb közhatalmi bevételek 2.975 eFt-tal emelkedtek.

 

Normatív támogatások

Az önkormányzatot 2021. évben megillető normatíva a Magyarország 2021. évi központi költségvetésről szóló 2020. évi XC. törvény és a kapcsolódó ágazati jogszabályok szerint került megállapításra. A központi költségvetésből kapott támogatások összege 1.628.474 eFt (ebből 375.787 eFt a szolidaritási hozzájárulás), melyet a 11. mellékletben részletezünk.

 

Szociális ágazatban dolgozók részére a 2021. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére 2021. december hónapokban 5.207.937 forint érkezett, mely előirányzattal az érintett intézmények költségvetését megemeltük:

 

	Szociális Szolgáltató és Gondozási Központ
	Bér 
	Járulék
	Összesen
	 2021.

	
	2 674 127
	414 490
	3 088 617
	december

	Városi bölcsőde
	      -1 842
	      -285
	      -2 127
	december

	Családi és Gyermekjóléti Központ
	1 836 751
	284 696
	2 121 447
	december


Támogatás értékű felhalmozási bevétel

A Belügyminisztérium az 5000 fő feletti lakosságszámú egyes településeket érintő, azonnali beruházásokhoz szükséges források biztosításáról szóló 1912/2021.(XII.15.) Korm. határozat alapján Ajka Város Önkormányzatának 450.020.857 forint vissza nem térítendő támogatást biztosított az alábbi felhalmozási kiadásaihoz:

városligeti csónakázó tó fejlesztése                           170.000.000 Ft

Kaszinó (Okos ház) felújítás                                      130.020.857 Ft

Feketegyémánt utca és Vájár utca felújítása              150.000.000 Ft

 

Az előirányzat összegével a kiadási oldalon a felhalmozási tartalék került emelésre.

 

A Városi Bölcsőde bővítésére és fejlesztésére (TOP-1.4.1.VE1-2019-00001) benyújtott többlet támogatás elfogadásra került, így 640 eFt-tal magasabb összeget kapott az önkormányzat, mellyel a kiadási oldal emelésre került.

 

Finanszírozási bevételek

A Magyarország 2022. évi költségvetésről szóló 2021. évi XC. törvény alapján az önkormányzatokat megillető 2022. évi nettó finanszírozás előlege: 66.478.362, -Ft.

 

 

Kiadások

8/1. alcímszám Önkormányzat

A településrendezési eszközök módosítására kötött szerződés szerint a beruházási kiadások előirányzata 2.100 eFt-tal került emelésre, mely tartalmazza a 2021. évben bekövetezett változások átvezetését a rendezési tervben.

 

Intézményi átcsoportosítások

1. Címszám: Ajka Városi Óvoda

Az intézmény vezetője költségvetési előirányzat módosítást kezdeményezett, melyben az alábbi előirányzat módosításokat kérte:

A bevételi előirányzatok között az irányítószervi támogatásról 15 eFt-ot átcsoportosítottunk az egyéb működési bevételekre, mivel december hóban nem várt bevétel érkezett.

1. Címszám: Regenbogen Német Nemzetiségi Óvoda és Művelődési Ház

Az intézmény vezetője költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény vezetője az irányítószervi támogatásról 1 eFt-ot átcsoportosított a kamatbevételekre.

1. Címszám: Városi Intézmények Működtető Szervezete

Az intézmény vezetője költségvetési előirányzat módosítást kezdeményezett, melyben az alábbi előirányzat módosításokat kérte:

Az irányítószervi támogatás csökkentésre került 3.298 eFt-tal az egyéb működési célú támogatásokra és áfa visszatérítésre, valamint 19.503 eFt-tal a NEAK-tól érkezett támogatás miatt.

1. Címszám: Városi Bölcsőde

Az intézmény vezetője költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény napi szakmai feladatainak ellátásához szükségessé vált textilpelenkák, bögrék, evőeszközök beszerzése, ezért a működési intézményfinanszírozásból, a dologi kiadási előirányzatokból 98 eFt-ot átcsoportosítottunk a felhalmozási intézményfinanszírozáshoz, valamint a beruházási előirányzatokhoz.

Karbantartási előirányzatok

Az 4/2021. (II.11.) önkormányzati rendelet 13. § (3) bekezdése alapján 2021. évi jóváhagyott karbantartási előirányzatokat az 5. és az 5/A. mellékletben részletezzük.

 

A költségvetés és költségvetési rendeletmódosítás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII.13.) rendelet 2. § (2) bekezdésére figyelemmel a 2., 2/A., 3., 4., 5., 5/A., 6., 6/A., 7., 11., 12., 14., 17. számú mellékletek kerültek módosításra és kiegészítésre.

Ajka, 2022. március 3.








                 Dr. Jáger László 








                címzetes főjegyző
15

